लेकिन, कई लोग यह भूल जाते हैं कि सिर्फ बफे की बताई बातों और नसीहत पर अमल करने से उनके जितना दौलत कमाना मुमकिन नहीं है।
दिग्गज निवेशक और बिलियनेयर वॉरेन बफे ( Warren Buffett) की बातें निवेशक बहुत गौर से सुनते हैं। इसकी बड़ी वजह यह है कि बिलियनेयर होने के बावजूद बफे की लाइफ स्टाइल बहुत सामान्य रही है। इससे निवेशक उनसे आसानी से कनेक्ट करते हैं। उन्हें लगता है कि बफे उन्हीं में से एक हैं। लेकिन, कई लोग यह भूल जाते हैं कि सिर्फ बफे की बताई बातों और नसीहत पर अमल करने से उनके जितना दौलत कमाना मुमकिन नहीं है। उनके नक्शेकदम पर काफी समय तक चलने के बाद निवेशकों को यह पता चलता है कि वे बफे के मुकाबले थोड़ी सफलता हासिल करने में भी नाकाम रहे। इसकी एक वजह यह हो सकती है कि अक्सर निवेशक बफे ने जिस संदर्भ में कोई बात कही है, उस संदर्भ पर निवेशक गौर नहीं करते।